Jeg elsker lakrids, men jeg har problemer med blodtrykket, som lakrids jo kan øge. Er der en måde, hvorpå jeg stadig kan nyde lakrids uden at påvirke mit blodtryk negativt?
Det er helt forståeligt, at du gerne vil nyde lakrids. Som du selv nævner, kan lakrids have en uheldig indvirkning på blodtrykket, så man skal især være opmærksom på mængden. Forskning viser, at blot 50 gram lakrids kan være nok til at øge blodtrykket betydeligt hos personer, der er særligt følsomme. Om man så er det, må komme an på en prøve. Forklaringen er, at lakrids indeholder stoffet glycyrrhizin, som efterligner virkningen af kroppens eget hormon aldosteron. Dette hormon får nyrerne til at holde på salt og vand, hvilket kan øge blodtrykket. Måske har jeg en løsning, som kan hjælpe dig. Der er en type lakrids kaldet DGL-lakrids, en forkortelse for deglycyrrhizineret lakrids, hvor glycyrrhizin er blevet fjernet. Du kan søge efter det på nettet. Jeg skal være ærlig og sige, at jeg ikke har personlig erfaring med denne type lakrids, men det kan være værd at prøve.